पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. भामियां कलां इलाके के युवक ने अपनी मां की मदद से एक नाबालिग लड़की का अपहरण कर लिया। आरोपी ने उसे अलग-अलग जगहों पर रख कर उसके साथ दुष्कर्म किया। वह इस दौरान लड़की को नशीली दवाएं भी खिलाता था। अपहरण के 8 महीने बाद किसी तरह भाग कर लड़की अपने घर लौटी। उसके पिता की शिकायत पर थाना जमालपुर की पुलिस ने आरोपी और उसके माता-पिता के खिलाफ केस दर्ज किया है।
आरोपी भामियां कलां के मोहल्ला प्रीतम विहार में रहने वाला साजन, उसके पिता बृज मोहन और मां अनीता हैं। प्रीतम विहार इलाके में रहने वाले शिकायतकर्ता ने बताया कि उसकी 15 साल की बेटी 9वीं क्लास में पढ़ती थी। 13 अगस्त 2012 को वह घर से स्कूल गई, लेकिन लौट कर नहीं आई। बाद में उसे पता चला कि आरोपी ने अपने माता-पिता की मदद से उसका अपहरण कर लिया है।
22 अप्रैल 2013 को लड़की किसी तरह से आरोपी की चंगुल से छूट कर घर आ पहुंची। उसने बताया कि आरोपी उसे कोई नशीली चीज पिलाकर अपने साथ ले गया था। नशे की हालत में उससे कोई कागजों पर साइन करवा लिए। इस दौरान अलग-अलग जगहों पर ले जाकर आरोपी ने उसके साथ दुष्कर्म किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn